Žuti Krist
Žuti Krist (Le Christ jaune), umjetničko djelo Paula Gauguina koje je naslikao 1889. godine.

Ovo ulje na platnu predstavlja Gauguinov povratak religioznoj tematici nakon djela "Vizija poslije propovijedi".

Opis
Djelo prikazuje tri bretonske žene koje kleče oko drvenog križa na kojem je razapet Isus. Glava Isusa slična je glavi u njegovu djelu "Krist u vrtu maslina". Granica između stvarnosti i imaginacije je nejasna budući da žene podsjećaju na tri Marije ispod križa na Golgoti. Jesenska podloga slike sa žutim i narančastim tonovima ne podudara se s biblijskim prikazima Isusa na križu. Krošnje stabala svedene su na najjednostavnije oblike. Tri osobe koje prelaze kameni zid u pozadini djeluju potpuno nesvjesne religioznog doživljaja triju žena u prednjem planu.

Utjecaj na Gauguinovu figuru Krista na križu imalo je raspelo iz 17. vijeka koje je zamijetio u crkvi u Trémalu nedaleko od Pont-Avena. Skicirao je to raspelo i prenio ga na svoje ulje na platnu. Umjetničko djelo je izloženo u umjetničkoj galeriji Albright-Knox u Buffalu.

Izvori

Vanjske veze 
Albright-Knox Art Gallery, The Yellow Christ

Slike Paula Gauguina
Slike 1889.
Authority control 2